એક વાત મે રૂબરૂ સાંભળી છે કે કોઈ એ મને કહી હશે તેનો ખ્યાલ નથી પણ હા, જ્યારે સેકયુલરિઝમ નો ઉલ્લેખ આવે ત્યારે આ વાત મને અચૂક યાદ આવે છે. (મે રૂબરૂ જ સાંભળી હશે તેમ માનીને આ વાત હું અહી ટપકાવું છું.) એક વખત ટ્રેનમાં મુસાફરી કરતી વેળાએ બે બહેનોને ગપશપ કરતાં સાંભળેલી. એક બહેન બીજીને પોતાના રોજ શિવ મંદિર જવાના નિત્યક્રમ વિશે કહેતી હતી. જવાબ માં બીજી બહેને કહ્યું, 'મારા ઘરથી મંદિર કરતાં દેરાસર વધારે નજીક છે, એટલે રોજ સવારે દેરાસર જઇ આવું છું. છેવટે તો બધા ભગવાન એક જ છે ને...'. સેકયુલરિઝમનું આનાથી સરળ ઉદાહરણ ક્યું હોઇ શકે ?